ЧАНДМАНЬ-ӨНДӨР СУМЫН

ГЭМТ ХЭРГЭЭС УРЬДЧИЛАН СЭРГИЙЛЭХ АЖЛЫГ ЗОХИЦУУЛАХ

ЗӨВЛӨЛИЙН ХУРАЛДААНЫ ТЭМДЭГЛЭЛ

2017.04.04 Дугаар 01 Хөхөө

Сумын ГХУСАЗСЗ-ийн хуралдааныг ИТХ-ын өрөөнд хуралдуулах зарын дагуу зөвлөлийн дарга Б.Аюуш, нарийн бичгийн дарга Ц.Номин зөвлөлийн гишүүд болох ЗДТГ-ын дарга Ж.Баасанжав, сумын цагдаагийн хэсгийн хэсгийн төлөөлөгч Х.Буянтогтох, СӨББ-ын эрхлэгч Ц.Баярцэцэг, Соёлын төвийн эрхлэгч Д.Оюунчимэг, Ариун мөр клубын тэргүүн Д.Санчирдорж 12 жилийн сургуулийн захирал Б.Ичинхорлоо аймагт яваа тул орлон менежер А.Отгонбаяр нар оролцлоо. Ирц 81.8% байлаа. Хуралдаан 15 цаг 09 минутад эхэллээ.

ХЭЛЭЛЦСЭН нь:  
1. Шинэчлэн батлагдсан зөвлөлийн бүрэлдэхүүнийг танилцуулах  
2. Сумын ГХУСАЗСЗ-ийн 2017 оны үйл ажиллагааны төлөвлөгөө  
3. Хөвсгөл аймгийн Прокурорын 2017.03.28-ны өдрийн 5/05 тоот мэдэгдлийн мөрөөр зохиох арга хэмжээний төлөвлөгөө   
4. Хэрэг зөрчилгүй хамт олон шалгаруулах уралдааны удирдамж боловсруулах

СОНССОН нь:

Б.Аюуш. Төлөвлөгөөний 6 дээр ажлын цагаар архи хэрэглэдэггүй байх гэж нэмье

Д.Оюунчимэг. Удирдамж дээр ажлын цагаар архи уухгүй байх гэж нэмье.

Ц.Баярцэцэг. Ажлын цагаар архи уусан үед байгууллагын дарга эрхлэгчдээс таслан зогсоож, хуулийн дагуу арга хэмжээг авч чаддаг байх хэрэгтэй байна.

Б.Аюуш. ААН-үүдтэй уулзаж ярилцах асуудал байгаа.

Ц.Номин. Хэсгийн төлөөлөгч 5 хуулийн сургалтын өдөр ААН-үүдийг тэгш хувиарлаад заавал хамруулах хэрэгтэй байна. Мөн сургалт зохион байгуулах хүмүүс өөрийн ур чадвар, мэргэжлийн онцлогот тулгуурлаад ажлаа сайхан зохион байгуулах нь өөрсдийнх нь хэрэг. Заавал 100 хүн хамруулсан бай гэхгүй гол нь хэрэгцээтэй, оновчтой зохион байгуулсны үндсэн дээр үйл ажиллагаа, үр дүнгийн тайлангаа өөрсдөө сайхан бичиж ирүүлнэ.

Д.Санчирдорж. Байгууллагууд сургалтанд хамруулахдаа архи дарс хэрэглээд байгаа хүмүүсийг оруулахыг анхаарах, бас сургалтанд байгууллагуудын 20%-иос доошгүй гэсний жаахан өсгөе.

Ж.Баасанжав. Д.Санчирдоржийн хэлж байгаа зөв бүр 50% болгоё.

Ц.Номин. Төлөвлөгөө, удирдамж 2-т өөр нэмэх санал байхгүй гэж ойлголоо. Зөвлөлийн хуралдаанаас шийдвэр гарахгүй асуудлаа боловсруулж эцсийн байдлаар тогтоод ИТХ-ын дарга, Засаг даргаар батлуулаад хэрэгжүүлнэ.

Б.Аюуш. Иргэдийг олноор хамруулах дээр анхаарах, нэгдсэн журмаар гүйцэтгэхэд анхаарвал

Д.Оюунчимэг. Сургалт зохион байгуулах хүмүүс бид нар өөрсдөө шийдээд явна.

Д.Санчирдорж. Цаашид бидний анхаарах асуудал байна. Удирдах албан тушаалтнууд өөрсдөө согтуу хөлчүү яваад байх нь буруу үлгэр дууриалал болж байна.

А.Отгонбаяр. Сургуулийн хүүхдүүд маш их тамхи татаж байна. Архи зарж байгаа газруудын тоог цөөлөх боломжгүй юу?

Ж.Баасанжав. АИТХ-ын Тэргүүлэгчдийн 90 дүгээр тогтоолоор архи худалдан борлуулах дэлгүүрүүдэд зөвшөөрөл олгох журмыг баталсан. Тэр журмаар явж байгаа. Үндэслэлгүйгээр цөөрүүлэх тухай ярих боломжгүй л дээ.

Б.Аюуш. Би 4 сарын 10-наас хөдөө багуудад явна. ЗДТГ-аас мэдээ мэдээллээ ирүүлээрэй. Иргэний танхимыг ажиллуулах хэрэгтэй байна.

Ж.Баасанжав. 5 сарын 01 гэхэд “Иргэний танхим”-ыг ажиллахад бэлэн болгоно.

ШИЙДВЭРЛЭСЭН нь:  
1. Прокурорын мэдэгдлийн мөрөөр зохиох арга хэмжээний төлөвлөгөө  
2. Хэрэг зөрчилгүй хамт олон шалгаруулах уралдааны удирдамжийг боловсруулан ИТХ-ын дарга, Засаг даргаар батлуулан хэрэгжүүлэхээр шийдвэрлэлээ.

ТЭМДЭГЛЭЛ ХӨТӨЛСӨН:НАРИЙН БИЧГИЙН ДАРГА Ц.НОМИН

ТАНИЛЦСАН: ДАРГА Б.АЮУШ